《高阳台·冯志青龙华饯春图》
清代·夏孙桐

钿毂芳尘，红楼梦迹，寻春春向谁边。拾翠人逢，衣香惯惹吟鞭。

东风十里淞南路，任消磨、金粉年年。比天台、一饭胡麻，本事流传。

欢场例有团沙感，话杜郎丝鬓，倦对茶烟。小字冰缣，诗心为致缠绵。

桃花人面依然在，唤真真、画里相看。只愁它、玉树残歌，咽尽啼鹃。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。